b"\n_START_ARTICLE_\nBurlesque (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nAli (Christina Aguilera) \xc3\xa9s una noia de poble amb una gran veu que t\xc3\xa9 ganes de fer realitat el seu somni de ser cantant. Aix\xc3\xad, per aconseguir la seva meta viatja a Los Angeles, la ciutat de l'entreteniment. All\xc3\xa0, hi descobreix casualment la Sala Burlesque, un majestu\xc3\xb3s per\xc3\xb2 vell teatre que encara mant\xc3\xa9 un magn\xc3\xadfic espectacle musical. Desitjosa d'entrar en aquest m\xc3\xb3n, Ali conven\xc3\xa7 a Tess (Cher), la glamorosa i sincera propiet\xc3\xa0ria del club, perqu\xc3\xa8 li doni feina de cambrera. El vestuari extravagant i les lluminoses coreografies de Burlesque criden l'atenci\xc3\xb3 d'aquesta jove que jura que algun dia ballar\xc3\xa0 en el seu escenari. _NEWLINE_Ali no tarda a fer amistat amb una destacada ballarina del teatre anomenada Georgia (Julianne Hough), fa tamb\xc3\xa9 una enemiga anomenada Nikki (Kristen Bell), i cultiva l'estima de Jack (Cam Gigandet), un barman i m\xc3\xbasic del show. Amb l'ajuda del perspica\xc3\xa7 director d'escena (Stanley Tucci) i de l'amfitri\xc3\xb3 travesti Alexis (Alan Cumming), Ali passa del bar a l'escenari. La seva veu espectacular finalment, retorna a la Sala Burlesque l'antiga gl\xc3\xb2ria de la que havia gaudit anys abans. A m\xc3\xa9s, el teatre permet que Ali es doni a con\xc3\xa8ixer entre els ca\xc3\xa7atalents de la ciutat, com el carism\xc3\xa0tic empresari Marcus Gerber (Eric Dane) que li fa una proposta molt temptadora.\n_START_SECTION_\nPremis i nominacions\n_START_PARAGRAPH_\nLa vessant musical de la cinta li va comportar tota una s\xc3\xa8rie de premis i nominacions que alabaven la tasca dels seus compositors:"